Ο **Βαλεντίνος Τζέκας** (γεν. Λάρισα 1997) είναι Έλληνας προγραμματιστής και επιχειρηματίας, ο οποίος δραστηριοποιήθηκε στην ανάπτυξη εφαρμογών κοινωνικών δικτύων και πλέον στον τομέα της ηλεκτρονικής δημοσιογραφίας και Big Data. Την περίοδο κατά την οποία σπούδαζε ως πρωτοετής φοιτητής στο Τμήμα Εφαρμοσμένης Πληροφορικής του πανεπιστημίου Μακεδονίας, ανέπτυξε την πρώτη του εμπορική εφαρμογή με την επωνυμία *Near* -*Κοντά*, για περιβάλλον Android- η οποία χρησιμοποιούνταν για τον εντοπισμό σε χάρτη μεταξύ φίλων, οικείων προσώπων αλλά και αγνώστων σε κοντινές αποστάσεις, και μετέπειτα εξαγοράστηκε τον Μάιο του 2016 από αμερικανική εταιρεία.

Έως το 2018 η πλέον πρόσφατη δραστηριοποίηση του ήταν η ανάπτυξη διαδικτυακής πλατφόρμας με την ονομασία *FightHoax* -*καταπολέμηση εξαπάτησης* σε ελεύθερη απόδοση- η οποία χρησιμοποιείται για την ανάλυση ειδησεογραφικών κειμένων και πηγών με σκοπό τον εντοπισμό ψευδών ειδήσεων, και παράλληλα προτείνει και συμπληρωματικά άρθρα προς διασταύρωση της είδησης, στα οποία συμπεριλαμβάνονται και άρθρα με αντίθετες τοποθετήσεις. Έως τον Νοέμβριο του 2018 η πλατφόρμα ήταν διαθέσιμη σε πιλοτικό στάδιο στην αγγλική γλώσσα μόνο.

Η πλατφόρμα παρουσιάστηκε στις εγκαταστάσεις του Ευρωκοινοβουλίου στην Αθήνα κατά την διάρκεια συνέλευσης εργασίας σχετικά με την αντιμετώπιση των ψευδών ειδήσεων αλλά και επίσης στις εγκαταστάσεις του Ευρωκοινοβούλιου στις Βρυξέλλες. Ερωτώμενος σχετικά με την οικονομική κρίση στην Ελλάδα και πόσο εύκολα είναι κάποιος να ξεκινήσει την δική του επιχείρηση, επεσήμανε πως πέρα από την πολύ υψηλή φορολογία και γραφειοκρατία, το σημαντικότερο πρόβλημα είναι η επικρατούσα νοοτροπία και πως χρειάζεται αλλαγή της, έτσι ώστε η κρίση να χρησιμοποιηθεί ως ευκαιρία για να δημιουργηθεί κάτι νέο και εποικοδομητικό για όλους.

Παραπομπές
----------

1. ↑  Makers, Millennial (1 Οκτωβρίου 2016). «Mάθε πώς ο Βαλεντίνος Τζέκας, ιδρυτής του Near μπορεί να "φωτίσει" τα όνειρα σου σε 3 λεπτά!». *Medium*. Ανακτήθηκε στις 9 Νοεμβρίου 2018.
2. ↑  «Ο 18χρονος Βαλεντίνος Τζέκας έφτιαξε μια εφαρμογή για να φέρει τους ανθρώπους της ψηφιακής εποχής κοντά». *LiFO*.. Ανακτήθηκε στις 2018-11-09.
3. 1 2  Coleman, Alison. «The Young Entrepreneur Who Believes Startups Will Get Greece Back On Its Feet» (στα αγγλικά). *Forbes*.. Ανακτήθηκε στις 2018-11-09.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Σεπτεμβρίου 2018. Ανακτήθηκε στις 9 Νοεμβρίου 2018.
5. ↑  Σκούρα, Σπυριδούλα (2017-08-20). «Βαλεντίνος Τζέκας: Ο 20χρονος Λαρισαίος που «πολεμά» τις ψευδείς ειδήσεις στο διαδίκτυο (vid)». *CNN.gr*.. Ανακτήθηκε στις 2018-11-09.
6. ↑   *Valentinos Tzekas - FightHoax - European Parliament 2018*, ανακτήθηκε στις 2019-01-14
7. ↑  «FightHoax: Το ελληνικό «όπλο» κατά των fake news παρουσιάστηκε στο Ευρωκοινοβούλιο». *LiFO*.. Ανακτήθηκε στις 2018-11-09.
8. ↑  tvxs.gr. «Ελληνικό «όπλο» κατά των fake news στο Ευρωκοινοβούλιο». *TVXS - TV Χωρίς Σύνορα*.. Ανακτήθηκε στις 2018-11-09.
9. ↑  «FightHoax: Ελληνικό «όπλο» κατά των fake news παρουσιάστηκε στο Ευρωκοινοβούλιο». *HuffPost Greece*. 2017-11-27.. Ανακτήθηκε στις 2018-11-09.
10. ↑  «Even automating just parts of journalists’ fact-checking efforts can speed up their work. Is this the right tool?». *Nieman Lab*.. Ανακτήθηκε στις 2018-11-09.
11. ↑  «Businessman ετών 19». *ProtoThema*.. Ανακτήθηκε στις 2018-11-09.
12. ↑  Capital.gr. «Βαλεντίνος Τζέκας: Ο 22χρονος που 'πολεμά' το επιβλαβές περιεχόμενο στο διαδίκτυο». *Capital.gr*. Ανακτήθηκε στις 5 Σεπτεμβρίου 2019.

Εξωτερικοί σύνδεσμοι
--------------------

* Ιστότοπος του FightHoax
*